17–19 сакавіка 2015 г. Нацыянальны гістарычны архіў Беларусі наведала дэлегацыя польскіх навукоўцаў у складзе намесніка дырэктара Музея палаца Караля Яна ІІІ у Вілянуве (г. Варшава, Польшча) Веслава Маляўскага і доктара Кшыштафа Касаржэцкага. У ходзе сустрэчы з кіраўніцтвам архіва абмяркоўвалася пытанне заключэння доўгатэрміновага пагаднення паміж Нацыянальным гістарычным архівам Беларусі і Музеем палаца Караля Яна ІІІ у Вілянуве аб супрацоўніцтве ў галіне выкарыстання і папулярызацыі дакументальнай спадчыны роду Сабескіх, якая захоўваецца ў НГА Беларусі.